Yhteinen ehdotus NEUVOSTON ASETUS Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta /* KOM/2011/0601 lopullinen - 2011/0259 (NLE) */





PERUSTELUT (1) Neuvosto antoi 2. maaliskuuta 2011 asetuksen (EU) N:o 204/2011 Libyan tilanteen johdosta määrättävistä rajoittavista toimenpiteistä noudattaakseen YK:n turvallisuusneuvoston päätöslauselmaa 1970(2011). (2) YK:n turvallisuusneuvosto antoi 15. syyskuuta 2011 päätöslauselman 2009(2011) tarkoituksenaan tukea Libyan konfliktinjälkeistä elpymistä ja aloittaa joidenkin päätöslauselmalla 1970 ja sitä seuranneilla päätöslauselmilla määrättyjen pakotteiden purkamisen. Päätöslauselmalla 2009 tehdään uusia poikkeuksia aseidenvientikieltoon, kumotaan libyalaisten liikennöimiä lentoja koskevia rajoituksia ja mahdollistetaan tiettyjen päätöslauselmalla 1970 jäädytettyjen varojen läpinäkyvä ja vastuullinen vapauttaminen talouden elpymisen tukemiseksi. Neuvosto valmistelee YUTP-päätöstä päätöslauselman 2009 täytäntöön panemiseksi. (3) Osa näistä toimenpiteistä kuuluu Euroopan unionin toiminnasta tehdyn sopimuksen soveltamisalaan, ja niiden täytäntöönpanemiseksi tarvitaan sen vuoksi unionin lainsäädäntöä, jotta voidaan varmistaa, että talouden toimijat soveltavat niitä yhtenäisesti kaikissa jäsenvaltioissa. 2011/0259 (NLE) Yhteinen ehdotus NEUVOSTON ASETUS Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Libyan tilanteen johdosta määrättävistä rajoittavista toimenpiteistä annetun neuvoston päätöksen 2011/137/YUTP muuttamisesta […] annetun neuvoston päätöksen 2011/ /YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvosto antoi 2 päivänä maaliskuuta 2011 asetuksen (EU) N:o 204/2011[2] Libyan tilanteen johdosta määrättävistä rajoittavista toimenpiteistä. (2) YK:n turvallisuusneuvoston päätöslauselman 2009(2011) johdosta annetulla neuvoston päätöksellä 2011/[…]/YUTP säädetään uusista poikkeuksista aseidenvientikieltoon, mukautuksista tiettyjen libyalaisyhteisöjen varoihin kohdistuviin jäädytyksiin ja tiettyjen libyalaislentojen uudelleen sallimisesta Libyan talouden elpymisen tukemiseksi. (3) Osa kyseisistä toimenpiteistä kuuluu Euroopan unionin toiminnasta tehdyn sopimuksen soveltamisalaan, ja niiden täytäntöönpanemiseksi tarvitaan sen vuoksi unionin lainsäädäntöä, jotta voidaan varmistaa, että talouden toimijat soveltavat niitä yhtenäisesti kaikissa jäsenvaltioissa. (4) Tässä asetuksessa säädettyjen toimenpiteiden tehokkuuden varmistamiseksi asetuksen on tultava voimaan viipymättä, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 204/2011 seuraavasti: (1) Lisätään 3 artiklaan kohta seuraavasti: ”6. Liitteessä IV luetelluilla verkkosivuilla mainitut jäsenvaltioiden toimivaltaiset viranomaiset voivat 1 kohdasta poiketen antaa luvan sellaisen teknisen avun, rahoituksen tai rahoitusavun toimittamiseen Libyassa oleville henkilöille, yhteisöille tai elimille, joka liittyy yhteisessä puolustustarvikeluettelossa lueteltuihin tuotteisiin ja teknologiaan taikka tarvikkeisiin, joita voidaan käyttää kansallisiin tukahduttamistoimiin tai Libyan viranomaisille annettavaan turvallisuus- tai aseriisunta-apuun, edellyttäen, että asianomainen jäsenvaltio on ilmoittanut pakotekomitealle etukäteen aikomuksestaan antaa lupa ja että pakotekomitea ei ole ilmoittanut viiden työpäivän kuluessa ilmoituksesta vastustavansa sitä.”. (2) Poistetaan 4 a artikla. (3) Lisätään 5 artiklaan kohta seuraavasti: ”4. Kaikki varat ja taloudelliset resurssit, jotka [pp.kk.2011] kuuluivat seuraaville taikka olivat näiden omistuksessa, hallussa tai määräysvallassa: (a) Central Bank of Libya, (b) Libyan Arab Foreign Bank, (c) Libyan Investment Authority ja (d) Libyan Africa Investment Portfolio ja jotka sijaitsivat [pp.kk.2011] Libyan ulkopuolella, pysyvät jäädytettyinä.”. (4) Lisätään 8 b artikla seuraavasti: ”8 b artikla 1. Liitteessä IV mainituilla verkkosivuilla luetellut jäsenvaltioiden toimivaltaiset viranomaiset voivat 5 artiklan 4 kohdasta poiketen antaa luvan tiettyjen jäädytettyjen varojen tai taloudellisten resurssien vapauttamiseen, jos seuraavat edellytykset täyttyvät: (a) varat tai taloudelliset resurssit käytetään yhteen tai useampaan seuraavista tarkoituksista: i) humanitaariset syyt, ii) polttoaine, sähkö ja vesi ainoastaan siviilikäyttöön, iii) hiilivetyjen tuotannon ja myynnin uudelleen käynnistäminen Libyassa, iv) siviilihallinnon toimielinten ja siviilikäyttöön tarkoitetun julkisen infrastruktuurin luominen, toiminta tai vahvistaminen, taikka v) pankkisektorin toiminnan uudelleen käynnistämisen helpottaminen, myös Libyan kanssa käytävän kansainvälisen kaupan tukemiseksi tai helpottamiseksi; (b) asianomainen jäsenvaltio on ilmoittanut pakotekomitealle aikomuksestaan vapauttaa varoja tai taloudellisia resursseja eikä pakotekomitea ole viiden työpäivän kuluessa ilmoituksesta ilmoittanut vastustavansa vapautusta; (c) asianomainen jäsenvaltio on ilmoittanut pakotekomitealle, ettei kyseisiä varoja tai taloudellisia resursseja aseteta liitteissä II ja III mainitun henkilön, yhteisön tai elimen saataville tai hyödynnettäviksi; (d) asianomainen jäsenvaltio on etukäteen kuullut Libyan viranomaisia kyseisten varojen tai taloudellisten resurssien käytöstä; ja (e) asianomainen jäsenvaltio on antanut Libyan viranomaisille tiedoksi tämän kohdan nojalla tehdyn ilmoituksen, eivätkä maan viranomaiset ole viiden työpäivän kuluessa vastustaneet varojen tai taloudellisten resurssien vapauttamista. 2. Edellyttäen, että henkilön, yhteisön tai elimen suoritettavana oleva maksu perustuu tämän ennen päivää, jona YK:n turvallisuusneuvosto tai pakokomitea on tämän nimennyt, tekemään sopimukseen tai tälle ennen kyseistä nimeämispäivää syntyneeseen velvoitteeseen, liitteessä IV luetelluilla verkkosivuilla mainitut jäsenvaltioiden toimivaltaiset viranomaiset voivat 5 artiklan 4 kohdasta poiketen ja asianmukaisiksi katsominsa ehdoin antaa luvan tiettyjen jäädytettyjen varojen tai taloudellisten resurssien vapauttamiseen, jos seuraavat edellytykset täyttyvät: a) asianomainen toimivaltainen viranomainen on vahvistanut, ettei maksu riko 5 artiklan 2 kohtaa ja ettei sitä suoriteta 5 artiklan 4 kohdassa tarkoitetulle henkilölle, yhteisölle tai elimelle taikka sellaisen hyödynnettäväksi; b) asianomainen jäsenvaltio on ilmoittanut pakotekomitealle kymmenen työpäivää etukäteen aikomuksestaan myöntää lupa.”. 2 artikla Muutetaan asetuksen (EU) N:o 204/2011 liite II tämän asetuksen liitteen mukaisesti. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa. Tehty Brysselissä […] Neuvoston puolesta Puheenjohtaja […] LIITE Poistetaan seuraavat oikeushenkilöt, yhteisöt tai elimet asetuksen (EU) N:o 204/2011 liitteessä II olevasta luettelosta: 1. Central Bank of Libya 2. Libyan Investment Authority 3. Libyan Foreign Bank 4. Libya Africa Investment Portfolio [1] EUVL L […], […].2011, s.[…]. [2] EUVL L 58, 3.3.2011, s. 1.